Μετεωρολογικός δορυφόρος

right|thumb|Ο αμερικανικός μετεωρολογικός δορυφόρος GOES-8.

**Μετεωρολογικοί δορυφόροι** ή **δορυφόροι καιρού** ονομάζονται ειδικές διαστημικές μηχανές, σύγχρονα επιτεύγματα της διαστημικής, που εκτοξεύονται με διαστημικά οχήματα και θέτονται στη συνέχεια σε τροχιά γύρω από τη Γη, για την παρακολούθηση και πρόβλεψη των γήινων καιρικών φαινομένων.

## Γενικά
Στη σύγχρονη εποχή των διαστημικών ερευνών πράγματι λέξεις όπως «πύραυλος», «διαστημόπλοιο», «τεχνητός δορυφόρος» θεωρούνται πλέον συνήθεις και κοινότυπες αφού αποτελούν πλέον μέρος της καθημερινής ζωής. Η επιστήμη όμως που θεωρείται πως έχει ευεργετηθεί περισσότερο από κάθε άλλη από αυτή την δραστηριότητα είναι αναμφίβολα η Μετεωρολογία. Οι πληροφορίες που στέλνουν οι μετεωρολογικοί δορυφόροι ειδικά από το διάστημα είναι περισσότερο ικανές να προβλέψουν την εξέλιξη των καιρικών φαινομένων σε ένα τόπο για τις επόμενες 4, 5 ή και 10 ημέρες αυξάνοντας έτσι το εύρος της πρόγνωσης.

Τέτοιου είδους δυνατότητες θεωρούνται ιδιαίτερα σημαντικές στην ανθρώπινη διαβίωση. Δεν θα πρέπει να λησμονείται ότι κύματα ψύχους, ή πλημμύρες, τυφώνες και άλλα φαινόμενα που κυριολεκτικά παραλύουν συχνά ολόκληρες χώρες ή ακόμα και ηπείρους, μπορούν να είναι λιγότερο καταστροφικά αν υπάρχει έγκαιρη πρόβλεψη. Έτσι η περαιτέρω ανάπτυξη των μετεωρολογικών παρατηρήσεων, μέσω των δορυφόρων αυτών, καθιστούν συνέχεια περισσότερο μακροπρόθεσμη την πρόγνωση του καιρού.

## Η Αρχή
Πρώτος τεχνητός δορυφόρος που εκτοξεύθηκε ειδικά για ανάγκες μετεωρολογίας ήταν το 1960 που έφερε το όνομα TIROS-1, ο οποίος και έστειλε στη Γη συνολικά 23.000 φωτογραφίες. Από τότε, εκατομμύρια άλλες φωτογραφίες έχουν σταλεί στη Γη από τους μετεωρολογικούς δορυφόρους που εκτοξεύθηκαν στη συνέχεια και τοποθετήθηκαν σε τροχιές γύρω από τη Γη. Οι δορυφόροι αυτοί θέτονται σε τροχιές περιστροφής με την ίδια ταχύτητα περιστροφής της Γης ούτως ώστε να βρίσκονται συνέχεια πάνω από το ίδιο σημείο του γήινου ισημερινού. Οι δορυφόροι αυτοί είναι διαφόρων εθνικοτήτων που σχηματίζουν μεταξύ τους ένα δίκτυο μετεωρολογικής παρατήρησης και πληροφόρησης για τη σφαιρική κατανομή των καιρικών φαινομένων του πλανήτη Γη. Το σύστημα αυτό βρίσκεται σε συνεχή λειτουργία όλο το 24ωρο, σε διάφορα μήκη κύματος, παρέχοντας έτσι πληροφορίες ημέρα και νύκτα.

Νεότερες σειρές μετεωρολογικών δορυφόρων περισσότερο εξελιγμένοι άνοιξαν πραγματικά νέους ορίζοντες στους μετεωρολόγους. Όπως σημειώνει χαρακτηριστικά σε διαλέξεις του ο διακεκριμένος επιστήμονας και διευθυντής του Ευγενιδείου Πλανηταρίου, Διονύσης Σιμόπουλος "*οι σύγχρονοι μετεωρολογικοί δορυφόροι ξεπερνούν κάθε προηγούμενο αφού οι δυνατότητές τους σε σχέση μ΄ εκείνον του 1960 είναι όσο το ακόντιο με το πολυβόλο*"!

## Σύγχρονο δίκτυο
Σήμερα ένας ολόκληρος στόλος από σύγρονους μετωρολογικούς δορυφόρους λειτουργεί κάτω από την επίβλεψη της Ευρώπης, των ΗΠΑ, της Ρωσίας, της Κίνας, της Ιαπωνίας, αλλά και της Ινδίας. Συγκεκριμένα με ευθύνη Χωρών:

1. *Ευρώπης*, κινούνται ήδη τρεις παλαιότεροι δορυφόροι οι Μετεοστάτ 5, 6 και 7, ένας νεότερος ο MSG-1 και ο ακόμα πιο εξελιγμένος, ο "Μέτοπ 1" (Metop-1) που παρέχουν πολύ ανώτερης ποιότητας παρατηρήσεις. Σύνολο **5**.
2. *ΗΠΑ*, λειτουργού σήμερα οι GOES-8, 10, 11 και 12, και οι NOAA-12, 15 και 16. Σύνολο **7**.
3. *Ρωσίας*, λειτουργούν οι περιορισμένοι δυνατοτήτων (λόγω τροχιάς) Meteor-2 και 3, ο νεότερος Meteor-3M-N1 και ο τελευταίος, πλέον σύγχρονος, GOMS-N2. Σύνολο **4**.
4. *Κίνας*, υπεύθυνη για την παρακολούθηση των παρατηρήσεων των FY-2A, FY-2B, FY-1C, του νεότερου FY-1D και του πλέον σύγχρονου FY-3A. Σύνολο **5**.
5. *Ινδίας*, λειτουργούν οι InSat-1D, InSat-2B ο νεότερος InSat-3A και οι τελευταίοι νέας γενιάς MetSat-1R και InSat-3D. Σύνολο **5**, και τέλος η
6. *Ιαπωνία*, που έχει την ευθύνη του GMS-5 και των δύο τελευταίας γενιάς δορυφόρων MTSAT-1R και MTSAT-2. Σύνολο **3**.

## Εξοπλισμός δορυφόρων
Οι τελευταίας γενιάς μετεωρολογικοί δορυφόροι είναι εφοδιασμένοι με πλείστα ηλεκτρονικά όργανα όχι μόνο αυτόματης ανάλυσης και καταγραφής φωτογραφιών, αλλά και λήψης συγκέντρωσης και ανάλυσης εκπομπών γήινων αυτόματων μετεωρολογικών σταθμών που βρίσκονται σε απρόσιτες περιοχές (π.χ. ερήμους, θάλασσες, πολικές ζώνες, απρόσιτες κορφές οροσειρών κ.λπ.) που περιέχουν αναγκαία φυσικά τοπικά μεγέθη όπως η θερμοκρασία, ατμοσφαιρική πίεση, υγρασία ατμόσφαιρας, ταχύτητα και φορά ανέμων κ.λπ. Έτσι επιτυγχάνεται συλλογή πλούσιου υλικού που, μετά από ηλεκτρονική επεξεργασία, πολλές φορές οι δορυφόροι αυτοί καταφέρνουν να παραδίδουν (συντάσσουν) ακόμη και τον μετεωρολογικό χάρτη πρόβλεψης καιρού συγκεκριμένου τόπου και χρόνου.

* Οι ευρωπαϊκοί μετεωρολογικοί δορυφόροι ως γνωστόν τοποθετούνται σε τροχιά με την προωθητική ισχύ (εκτόξευση) του γνωστού διαστημικού πυραύλου (πυραυλικού τύπου) Αριάν.
* Με τις δορυφορικές παρατηρήσεις των παραπάνω μετεωρολογικών δορυφόρων διαμορφώνονται οι σύγχρονοι καθημερινοί μετωρολογικοί χάρτες ταχύτερα και σε συντομότερα αναδιαστήματα.

## Δείτε επίσης
* Μετεωρολογία
* Μετεωρολογικός κλωβός
* Μετεωρολογικός σταθμός
* Μετεωρολογικός χάρτης

## Βιβλιογραφία
* NASA, Meteorological Satellites - Past, Present, and Future, NOAA, 1982, 69 p.
* Stoldt, N. W. and Havanac, P. J., Compendium of Meteorological Satellites and instrumentation (1973), NOAA, 1973, 479 p.
* Leland L. Dubach and Carolyn Ng, Compendium of Meteorological Space Programs, Satellites, and Experiments (1988), NOAA, 1988, 285 p.

## Εξωτερικοί σύνδεσμοι

; Θεωρία
* 
* Cooperative Institute for Meteorological Satellite Studies.
* Verner Suomi ("father of the geostationary satellite") biography.
** Interpreting Satellite Images – Suomi Virtual Museum.
* Physical Characteristics of Geostationary and Polar-Orbiting weather satellites.
** NOAA Economics & Social Benefits of POES. 
; Στοιχεία
* How to Download Weather Satellite Images from Space Guide by The Planetary Society.
* Near realtime composite of satellite image of the Earth by *Intellicast*.
* International weather satellite viewer Online geostationary weather satellite viewer with 2 months of archived data.
* Earth at night by NASA.
* EUMETSAT – the European Organisation for the Exploitation of Meteorological Satellites.
* NASA Langley Cloud and Radiation Research  Near real-time and archived satellite imagery and cloud products.
* ISCCP Global ISCCP B1 Browse System (GIBBS) http://www.ncdc.noaa.gov/gibbs/ ;Government policy
* Geostationary Weather Satellites: Progress Made, but Weaknesses in Scheduling, Contingency Planning, and Communicating with Users Need To Be Addressed: Report to the Committee on Science, Space, and Technology, House of Representatives Government Accountability Office.
* Polar Weather Satellites: NOAA Identified Ways to Mitigate Data Gaps, but Contingency Plans and Schedules Require Further Attention: Report to the Committee on Science, Space, and Technology, House of Representatives Government Accountability Office.

Κατηγορία:Μετεωρολογία
Κατηγορία:Τεχνητοί δορυφόροι
Κατηγορία:Διαστημική τεχνολογία